***Vääna-Jõesuu Külaseltsi***

**JUHATUSE KOOSOLEKU PROTOKOLL 04.12.18**

Koosolek toimus 04.12.2018

Ühingu ärinimi: **Vääna-Jõesuu Külaselts MTÜ**

Ühingu registrikood: **80287702**

Ühingu asukoht: **Hiie tee 21, Vääna-Jõesuu, Harku vald, 76909**

Koosolekul osalesid juhatuse liikmed:

1. Kristina Nurmetalu
2. Janela Lääne
3. Erik Laats
4. Kristjan Sander
5. Tarmo Teder
6. Ain Lillepalu
7. Suzanne Kulbach

Vastavalt Ühingu põhikirja punktile 6.5 on Ühingu juhatuse koosolek otsustusvõimeline.

Koosoleku juhatajaks valiti Suzanne Kulbach ja protokollijaks Janela Lääne.

**PÄEVAKORD:**

1. 27.09.18 Koosolekul püstitatud plaanide/eesmärkide ülevaade   
2. Toimunud ürituste jms ülevaade (vallaga kohtumine, valla vastuvõtt, tunnustusüritus jne)

3. Uute liikmete vastuvõtt  
4. Liikmete väljaarvamine

5. Edasised eesmärgid ja plaanid

**ARUTATI:**

**1. 27.09.18 Koosolekul püstitatud plaanide/eesmärkide ülevaade (oranziga märgitud vahepeal toimunu)**

* Paika on vaja panna järgmise aasta ajakava ja täpne plaan toetuste saamiseks.

Enam-vähem on plaan paigas. Selles osas tuleb veel eraldi koosolek.

* Kodulehele on vaja teha parandusi ja täiendusi. Puudub operatiivne info huviringide, trennide jms osas. Kaanepilt välja vahetada.

Muudatused ja uuendused tehtud. Operatiivne info olemas.

* 26-27. oktoober toimub väljasõit Metsanurme külakeskusesse. Sealne külakeskuse juht räägib oma kogemustest ning tutvustab külakeskust. Väljasõit on mõeldud V-J külaseltsi juhatuse liikmetele motivatsiooni tõstmiseks ja uute ideede ammutamiseks.

Juhatuse liikmetest osales väljasõidul seitsmest kuus ning oli äärmiselt põnev ja silmi avardav kogemus.

* Pildistada juhatuse liikmed ning lisada kodulehele koos lühikese enesetutvustusega.

Lükkame selle edasi. Teeme suvel, sest kevadel tõenäoliselt juhatuse liikmed muutuvad.

* Äriregistris on vaja teha muudatus uute juhatuse liikmete osas (Suzanne, Janela).

Muudatuse sissekande avaldus tehtud.

* Korraldada küsitlus käsitöö töötoa osas Facebookis. Kas on huvi ja millised teemad võiksid töötoas olla?

Küsitlus tehtud ning uuest aastast hakkavad töötoad Külakeskuses toimuma. KOP eraldas selleks raha 1200€, mis katab materjalikulu ning juhendaja juhendustasu.

* Võlglastele ja teiste põhikirja rikkujatele saata teavitused seltsist väljaarvamise kohta.

Võlglastele ja põhikirja rikkujatele saadetud teavitused 20.11.18 ning kutsed 04.12.18 aset leidvale koosolekule. Ühtegi kutsustut 04.12 koosolekule ei ilmunud.

**OTSUSTATI:**

Informatsioon võetud teadmiseks.

**2. Toimunud ürituste ülevaade (vallaga kohtumine, valla vastuvõtt, tunnustusüritus jne)**

* Kristina käis kahel korral vallaga kohtumas. Esimene neist vallavanemaga vetelpäästejaama asjus ning teine oli külaseltsi tegemiste ülevaade valla komisjonile. Vetelpäästejaama tulevik on endiselt segane ning vald ei ole otsustanud mida sellega teha.
* Kristina osales jõulukommete koolitusel ning rakendab õpitut detsembri esimesel nädalavahetusel leidval jõululaadal.
* 03.11.18 toimus Külakeskuses seltsi vabatahtlike tunnustamine. Külalistele esines Indrek Tammoja ning edasi järgnes tunnustuse saanud inimeste tänamine.
* 25.11.18 toimus Murastes üle vallaline vabatahtlike tunnustamine. Muuhulgas anti seal üle V-J külaseltsile järgmise aasta külapäeva korraldamise teatepulk.
* Traditsioonilist külapäeva järgmisel aastal ei toimu. Selle asemel toimub aga 15.07-21.07.19 Harku valla külade nädal. Korraldajaks Vääna-Jõesuu külaselts. Osalevad mitmed erinevad külad ning tegevusi jätkub terveks nädalaks.ning tegevusi jätkub terveks nädalaks.
* Noortetoaga käib endiselt tihe koostöö, sest lapsi on väga palju. Kohati on noortetoas korraga 30 last ning Kristina on Karmenile erinevate tegevuste juures abiks. Kõige meeldejäävamateks üritusteks oli isadepäeva matk, kaneelisaiade tegemine ning mardisantide jooksmine.

**OTSUSTATI:**

Informatsioon võetud teadmiseks.

**3.** **Uute liikmete vastuvõtt**

Seltsi juhatusele on esitanud 4 seltsi liikmemeks astumise avaldused.

**OTSUSTATI:**

3.1 Vastavalt põhikirja punktile 3.3 võeti vastu 4 uut seltsi liiget (Elis Liivaru, Heleriin Tigane, Ave Kongo, Anna-Maria Slutski) alates 04.12.18.

Poolt 7, vastu 0 ja erapooletuid 0.

**4.** **Liikmete väljaarvamine**

8 külaseltsi liiget omavad liikmemaksu võlgnevust üle 2 aasta, lisaks oli Gert Sillingul liikmemaksu võlgnevus alates aastast 2014.

Koosoleku toimumise hetkeks on G.Silling oma võlgnevused tasunud ja teinud liikmemaksu ettemaksu 2019. aastaks. G.Silling on mitmetel juhtudel sotsiaalmeedias avaldanud halvustavaid seisukohti seltsi juhatuse ja kogu seltsi tegevuse kohta. Kõikidele võlglastele ja G.Sillingule on saadetud kahenädalase etteteatamisajaga kutse osaleda tänasel koosolekul, millist võimalust neist keegi pole kasutanud

**OTSUSTATI:**

4.1 Vastavalt seltsi põhikirja punktile 3.5.2 arvata Gert Silling välja seltsi liikmeskonnast ja tagastada liikmemaksu ettemaks.

Poolt 6, vastu 0 ja erapooletuid 1.

4.2 Vastavalt seltsi põhikirja punktile 3.5.1 arvata seltsi liikmeskonnast välja Kristi Reisenbuk, Heidi Post, Evo Kollamaa, Vladimir Mukasei, Rasmus Ojala, Piret Kriisa, Kersti Ojasuu, Britta-Liisa Poljakov seoses pikaajalise liikmemaksu võlgnevusega.

Poolt 6, vastu 0 ja erapooletuid 1

**5.Edasised eesmärgid ja plaanid.**

Külatoa ustele on vaja lahtioleku aegadega silte.

**OTSUSTATI**:

Erik võtab ülesande enda peale.

**ALLKIRJAD**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Koosoleku juhataja Protokollija

Suzanne Kulbach Janela Lääne